stanford-oval/wikipedia huggingface dataset:
สิทธิเก็บกิน
ผลของสิทธิเก็บกิน > การรักษาทรัพย์สินอย่างวิญญูชน

ผู้ทรงสิทธิเก็บกินนั้นมิใช่ว่ามีสิทธิใช้ทรัพย์สินของผู้อื่นแล้วจะใช้อย่างไรก็ได้ตามใจ ทว่า ต้องปฏิบัติต่อทรัพย์สินนั้นเช่นเดียวกับที่วิญญูชน (อังกฤษ: reasonable person) พึงทำกับทรัพย์สินของตนเอง ดังที่ ป.พ.พ. ม.1421 ว่า "ในการใช้สิทธิเก็บกินนั้น ผู้ทรงสิทธิต้องรักษาทรัพย์สินเสมอกับที่วิญญูชนพึงรักษาทรัพย์สินของตนเอง" เช่น เดิมผู้ทรงสิทธิเก็บกินมีบ้านเป็นของตนเอง เวลาสูบบุหรี่ก็มักทิ้งก้นบุหรี่ลงพื้นบ้านตนเอง ครั้นมีสิทธิเก็บกินเหนือบ้านของบุคคลอื่น จะทิ้งก้นบุหรี่เหมือนกับที่เคยทำต่อบ้านของตนเองหาได้ไม่ เพราะวิญญูชนที่ไหนจะทิ้งก้นบุหรี่ลงพื้นบ้านตนเอง
ผลของสิทธิเก็บกิน > การโอนการใช้สิทธิเก็บกิน

สิทธิเก็บกินนั้นเป็นสิทธิเฉพาะตัวของผู้ทรงสิทธิ เมื่อผู้ทรงสิทธิตายสิทธินั้นก็สิ้นสุดลง จะโอนให้แก่หาได้ไม่แม้โดยทางมรดกก็ตาม (ดู การได้มาซึ่งสิทธิเก็บกิน) ทว่า ในระหว่างที่ผู้ทรงสิทธิเก็บกินยังมีสิทธิอยู่ เขาอาจให้บุคคลอื่นใช้สิทธิเก็บกินแทนเขาก็ได้ กรณีฉะนี้เรียก "การโอนการใช้สิทธิ" มิใช่การโอนสิทธิ และบุคคลผู้รับโอนการใช้สิทธิเก็บกินอาจถูกเจ้าของทรัพย์สินที่ตกอยู่ในบังคับแห่งสิทธิเก็บกินฟ้องร้องได้โดยตรงในกรณีที่มีข้อพิพาทระหว่างระหว่างกัน (ป.พ.พ. ม.1422) ซึ่ง มานิตย์ จุมปา รองศาสตราจารย์คณะนิติศาสตร์ จุฬาลงกรณ์มหาวิทยาลัย ว่า
| 0 | 1 | 2 |
| --- | --- | --- |
| “ | ตัวบทมาตรา 1422...ไม่ได้ให้โอนสิทธิเก็บกิน...ตัวสิทธิเก็บกินนั้นจะยังคงอยู่กับตัวผู้ทรงสิทธิเก็บกิน อันเป็นผลทำให้ผู้ทรงสิทธิเก็บกินมีหน้าที่ต้องรับผิดต่อเจ้าของทรัพย์สินต่อไปตามเดิม และเมื่อผู้ทรงสิทธิเก็บกินตาย สิทธิเก็บกินตาย สิทธิเก็บกินรวมทั้งการใช้สิทธิที่โอนไปนั้นก็ย่อมระงับตามไปด้วย  อนึ่ง การที่มีการโอนการใช้สิทธิเก็บกินไผให้ผู้รับโอนนั้น ทำให้เจ้าของทรัพย์สินอาจฟ้องร้องผู้รับโอนโดยตรงได้ เช่น ผู้ทรงสิทธิเก็บกินมีสิทธิเก็บกินในบ้านเป็นระยะเวลายี่สิบปี ผู้ทรงสิทธิเก็บกินนำบ้านออกให้เช่า ซึ่งถือว่าเป็นการโอนการใช้สิทธิอย่างหนึ่ง หากผู้เช่าก่อให้เกิดความเสียหายแก่บ้านที่เช่า ผู้เป็นเจ้าของ [บ้าน] อาจฟ้องให้ผู้เช่ารับผิดโดยตรงได้ | ” |
ผลของสิทธิเก็บกิน > การคัดค้านการใช้ทรัพย์สินในทางมิชอบ

เจ้าของทรัพย์สินที่อยู่ในบังคับแห่งสิทธิเก็บกินนั้นสามารถคัดค้านมิให้ผู้ทรงสิทธิเก็บกินใช้ทรัพย์สินนั้นไปในทางอันมิชอบด้วยกฎหมายหรือมิสมควร (ป.พ.พ. ม.1423 ว.1) เช่น สิทธิเก็บกินมีอยู่เหนือบ้านพักตากอากาศหลังหนึ่ง ผู้ทรงสิทธิเก็บกินเอาไปทำเป็นโรงแรมโดยมิได้รับอนุญาตจากเจ้าของบ้าน เจ้าของบ้านย่อมคัดค้านมิให้ทำเช่นนั้นได้
อนึ่ง ถ้าเจ้าของทรัพย์สินดังกล่าวพิสูจน์ต่อศาลได้ว่าสิทธิในทรัพย์สินของตนกำลัตกอยู่ในภยันตรายโดยเป็นผลมาจากการกระทำของผู้ทรงสิทธิเก็บกิน เขาจะร้องขอต่อศาลเพื่อเรียกให้ผู้ทรงสิทธิเก็บกินจัดหาประกันมาให้ว่าจะไม่เกิดภยันตรายฉะนั้น เว้นแต่ในกรณีซึ่งผู้ให้ทรัพย์สินสงวนสิทธิเก็บกินในทรัพย์สินนั้นไว้เพื่อตนเอง (ป.พ.พ. ม.1423 ว.2) เช่น สิทธิเก็บกินมีอยู่เหนือบ้านหลังหนึ่ง ครั้นใกล้กำหนดที่สิทธินั้นจะสิ้นสุดลง ผู้ทรงสิทธิเตรียมรื้อถอนขุดบ้านออกขาย เจ้าของบ้านย่อมฟ้องศาลบังคับให้ผู้ทรงสิทธิจัดหาประกันความเสียหายที่จะเกิดได้
ในการนี้ ถ้าผู้ทรงสิทธิเก็บกินละเลยไม่จัดหาประกันภายในเวลาตามที่กำหนดให้โดยสมควร หรือวางเฉยต่อคำคัดค้านแห่งเจ้าของทรัพย์สินโดยยังคงใช้ทรัพย์สินนั้นต่อไปในทางอันมิชอบด้วยกฎหมายหรือมิสมควร เจ้าของทรัพย์สินจะร้องขอให้ศาลตั้งผู้รักษาทรัพย์เพื่อเข้ามาจัดการทรัพย์สินดังกล่าวแทนผู้ทรงสิทธิเก็บกินก็ได้ จนกว่าผู้ทรงสิทธิเก็บกินจะจัดหาประกันมาให้ (ป.พ.พ. ม.1423 ว.3)
ผลของสิทธิเก็บกิน > การสงวนภาวะแห่งทรัพย์สิน

กฎหมายไทยให้ผู้ทรงสิทธิเก็บกินเหนือทรัพย์สินใดมีหน้าที่ต้องสงวนสาระสำคัญของทรัพย์สินนั้นมิให้เปลี่ยนแปลงไป และต้องบำรุงรักษาทรัพย์สินตามสมควร ในกรณีนี้ หากจำต้องจัดการซ่อมแซมทรัพย์สินนั้นขนานใหญ่หรือต้องทำการสำคัญอันใดเพื่อรักษาทรัพย์สิน เขาต้องแจ้งต่อเจ้าของทรัพย์สินโดยไม่ชักช้า และเจ้าของทรัพย์สินต้องอนุญาตให้ทำเช่นนั้นได้ด้วย ถ้าเจ้าของทรัพย์สินไม่เอาใจใส่เสีย เขาจะจัดการไปลำพังแล้วให้เจ้าของทรัพย์สินออกค่าใช้จ่ายก็ได้ (ป.พ.พ. ม.1424)
อนึ่ง เพื่อจะหาเงินมาใช้จ่ายในกรณีข้างต้น เจ้าของทรัพย์สินอาจจำหน่ายทรัพย์สินนั้นบางส่วนก็ได้ เว้นแต่ผู้ทรงสิทธิเก็บกินจะยินดีสนับสนุนเงินให้ไปก่อนโดยไม่คิดดอกเบี้ย (ป.พ.พ. ม.1425)
ผลของสิทธิเก็บกิน > ค่าใช้จ่ายจร

ในกรณีที่มีค่าใช้จ่ายจร (อังกฤษ: extraordinary expense) เกี่ยวกับทรัพย์สินที่ตกอยู่ในบังคับของสิทธิเก็บกิน ซึ่งหมายถึง ค่าใช้จ่ายอะไรก็ตามที่มิได้มีมาโดยปรกติซึ่งจำเป็นต้องจ่ายเพื่อทรัพย์สินนั้น เช่น ค่าซ่อมหลังคาบ้านเพราะต้องอสนีบาต เป็นหน้าที่ของเจ้าของทรัพย์สินที่จะออกค่าใช้จ่ายเช่นนั้น และเพื่อหาเงินมาจ่าย เจ้าของทรัพย์สินจะจำหน่ายทรัพย์สินเสียบางส่วนก็ได้ เว้นแต่ผู้ทรงสิทธิเก็บกินยินดีสนับสนุนเงินให้ไปก่อนโดยไม่คิดดอกเบี้ย (ป.พ.พ. ม.1425)
ส่วนกรณีค่าใช้จ่ายทั่วไป เช่น ค่าบริหารจัดการทรัพย์สิน ค่าภาษีอากร หรือดอกเบี้ยที่ติดพันทรัพย์สินนั้น เป็นต้น บรรดาที่เกิดขึ้นในระหว่างที่ผู้ทรงสิทธิเก็บกินมีสิทธิเก็บกินอยู่ ตกเป็นหน้าที่ของเขาที่จะออกค่าใช้จ่ายเช่นนี้ (ป.พ.พ. ม.1426)
ผลของสิทธิเก็บกิน > การประกันวินาศภัย

ตามกฎหมายไทยแล้ว ผู้ทรงสิทธิเก็บกินยังมีหน้าที่จัดหาและต่อประกันวินาศภัยเพื่อทรัพย์สินที่อยู่ในบังคับแห่งสิทธิเก็บกินของตนด้วย ดังที่ ป.พ.พ. ม.1427 ว่า
| 0 | 1 | 2 |
| --- | --- | --- |
| “ | ถ้าเจ้าของทรัพย์สินต้องการ ผู้ทรงสิทธิเก็บกินจำต้องเอาทรัพย์สินประกันวินาศภัยเพื่อประโยชน์แก่เจ้าของทรัพย์สิน และถ้าทรัพย์สินนั้นได้เอาประกันภัยไว้แล้วผู้ทรงสิทธิเก็บกินต้องต่อสัญญาประกันนั้นเมื่อถึงคราวต่อ  ผู้ทรงสิทธิเก็บกินต้องเสียเบี้ยประกันระหว่างที่สิทธิของตนยังมีอยู่ | ” |
การสิ้นสุดลงของสิทธิเก็บกิน

ตามกฎหมายไทยแล้ว สิทธิเก็บกินย่อมสิ้นสุดลงในกรณีดังต่อไปนี้
1. คู่กรณีตกลงกันเลิกสัญญาอันก่อให้เกิดสิทธิเก็บกิน
2. ทรัพย์สินอันตกอยู่ในบังคับแห่งสิทธิเก็บกินนั้นสูญสลายไป โดยไม่มีทรัพย์สินอื่นมาแทน (ป.พ.พ. ม.1419)
3. ผู้ทรงสิทธิจบชีวิตลง (ป.พ.พ. ม.1418)
ในฐานะที่สิทธิเก็บกินเป็นทรัพยสิทธิประเภทหนึ่ง การสิ้นสุดลงของสิทธิเก็บกินจึงอยู่ในบังคับแห่ง ป.พ.พ. ม.1301 ด้วย (ดู การได้มาซึ่งสิทธิเก็บกิน)
ฎ.681-713/2494 ว่า ข้อความจดทะเบียนมีว่า ให้โจทก์มีสิทธิครอบครอง ใช้ และถือเอาซึ่งประโยชน์แห่งทรัพย์สินนที่ดินมีโฉนดนั้น ย่อมหมายความว่า โจทก์มีสิทธิได้รับประโยชน์จากทรัพย์สินใด ๆ ในที่ดินนั้นได้ ทั้งในที่ดินนั้นเองและในสิ่งปลูกสร้างใด ๆ บนที่ดินนั้น ฉะนั้น หากสิ่งปลูกสร้างบนที่ดินนั้นจะสลายไป สิทธิเก็บกินของโจทก์ก็ยังคงมีอยู่เหนือที่ดินอันโจทก์อาจใช้สิทธินั้นจัดการให้เกิดประโยชน์โดยปลูกสร้างสิ่งปลูกสร้างในที่ดินนั้นใหม่ได้ เจ้าของที่ดินไม่มีสิทธิจะขัดขวางสิทธิเก็บกินของโจทก์
อายุความ

กฎหมายไทยนั้นกำหนดอายุความ (อังกฤษ: prescription) การใช้สิทธิฟ้องคดีเกี่ยวกับสิทธิเก็บกินไว้ใน ป.พ.พ. ดังนี้
"ม.1428 คดีอันเกี่ยวกับสิทธิเก็บกินในระหว่างเจ้าของทรัพย์สินกับผู้ทรงสิทธิเก็บกินหรือผู้รับโอนนั้น ท่านห้ามมิให้ฟ้องเมื่อเกินปีหนึ่งนับแต่วันสิทธิเก็บกินสุดสิ้นลง แต่ในคดีที่เจ้าของทรัพย์สินเป็นโจทก์นั้น ถ้าเจ้าของไม่อาจรู้ว่าสิทธิเก็บกินสุดสิ้นลงเมื่อใด ท่านให้นับอายุความปีหนึ่งนั้นตั้งแต่เวลาที่เจ้าของทรัพย์สินได้รู้หรือควรรู้ว่าสิทธิเก็บกินสุดสิ้นลง"
ฎ.1548/2503 ว่า ตามฟ้อง คำให้การที่คู่ความแถลงรับกันได้ความว่า จำเลยได้จดทะเบียนสิทธิเก็บกินสวนพิพาทให้โจทก์ตั้งแต่ พ.ศ. 2493 และโจทก์ไม่เคยเข้าครอบครองและไม่เคยใช้สิทธิเก็บกินในที่สวนแปลงพิพาทเลย นับแต่วันจดทะเบียนจนทุกวันนี้ 7-8 ปีแล้ว โดยฝ่ายจำเลยได้ใช้สิทธิครอบครองและเก็บกินอยู่ตลอดมา, บัดนี้ โจทก์ต้องการจะเข้าใช้สิทธิเก็บกินบ้าง จำเลยไม่ยอม, โจทก์จึงฟ้อง. จำเลยต่อสู้ว่า จำเลยได้ใช้สิทธิครอบครองและเก็บกินมาเกิน 1 ปีแล้ว คดีขาดอายุความ. โจทก์จำเลยไม่สืบพยาน ต่างขอให้ศาลชี้ขาดปัญหาข้อกฎหมาย. ศาลชั้นต้นวินิจฉัยว่า จำเลยแย่งการครอบครองจากโจทก์ เป็นการมิชอบด้วยกฎหมาย, โจทก์ไม่จัดการกับจำเลยจนเกินกว่า 1 ปีแล้ว คดีโจทก์จึงขาดอายุความตาม ป.พ.พ. ม.1374-1375 เก็บถาวร 2009-05-30 ที่ เวย์แบ็กแมชชีน, พิพากษายกฟ้อง.
ผู้พิพากษาศาลชั้นต้นนายหนึ่งมีความเห็นแย้งว่า จะนำ ป.พ.พ. ม.1374 มาใช้บังคับไม่ได้, เพราะไม่ใช่โจทก์ถูกจำเลยแย่งสิทธิการครอบครองที่พิพาท, แต่เป็นเรื่องโจทก์ใช้สิทธิเรียกร้องขอให้ศาลบังคับจำเลยยอมให้โจทก์ใช้สิทธิเก็บกินซึ่งได้จดทะเบียนไว้แล้วตามกฎหมาย แม้ไม่มีกฎหมายระบุไว้โดยตรงเกี่ยวกับอายุความเรียกร้องบังคับตามสิทธิเก็บกิน ก็ชอบที่จะนำหลักอายุความทั่วไปตาม ป.พ.พ. ม.164 (ป.พ.พ. ม.193/30 ปัจจุบัน เก็บถาวร 2009-05-21 ที่ เวย์แบ็กแมชชีน) มาใช้ คือ ถ้าไม่มีกฎหมายบัญญัติไว้เป็นอย่างอื่น ให้ถืออายุความ 10 ปี, คดีโจทก์จึงไม่ขาดอายุความ, เห็นควรพิพากษาให้โจทก์ชนะคดี.
โจทก์อุทธรณ์ว่า คดีไม่ขาดอายุความ. ศาลอุทธรณ์มีข้อวินิจฉัยทำนองเดียวกับความเห็นแย้งของศาลชั้นต้น, สิทธิเรียกร้องของโจทก์ยังไม่ขาดอายุความ, พิพากษากลับให้จำเลยยอมให้โจทก์ใช้สิทธิเก็บกินในที่ดินโฉนดเลขที่ 6010 ตามฟ้องไปจนตลอดชีวิตของโจทก์, ห้ามจำเลยเข้าเกี่ยวข้องขัดขวางในการที่โจทก์จะใช้สิทธิเก็บกิน. จำเลยฎีกาว่าคดีโจทก์ขาดอายุความตาม ป.พ.พ. ม.1374-1375 และ 1428.
ศาลฎีกาเห็นว่า ตามข้อเท็จจริงดังกล่าว มิใช่เป็นเรื่องที่โจทก์ถูกรบกวนหรือถูกแย่งการครอบครอง เพราะโจทก์ยังไม่เคยได้เข้าไปครอบครองและใช้สิทธิเก็บกินในที่สวนพิพาทตามที่ได้จดทะเบียนสิทธิไว้ จึงยกอายุความ 1 ปี ตาม ป.พ.พ. 1347 และ 1375 มาใช้บังคับไม่ได้, และกรณีก็ไม่เข้า ป.พ.พ. ม.1428ดังที่จำเลยเถียงในฎีกา เพราะสิทธิเก็บกินตามที่จดทะเบียนไว้นั้นโจทก์ยังไม่ได้เริ่มต้นเข้าไปครอบครองและใช้สิทธิเก็บกินในที่พิพาทเลย. ส่วนการที่โจทก์เพิกเฉยถึง 7-8 ปี แล้วมาฟ้องขอให้บังคับจำเลยให้มอบการครอบครองให้โจทก์ เพื่อใช้สิทธิเก็บกินตามที่ได้จดทะเบียนสิทธิไว้นั้น จะขาดอายุความหรือไม่, ศาลฎีกาเห็นว่า กรณีเช่นนี้ไม่มีกฎหมายบัญญัติเรื่องอายุความไว้โดยตรงว่า สิทธิเรียกร้องขอให้บังคับตามสิทธิเก็บกินนี้มีอายุความฟ้องร้องเท่าใด, จึงต้องใช้หลักอายุความทั่วไปตาม ป.พ.พ. ม.164 คือ 10 ปี, คดีโจทก์ยังไม่ขาดอายุความ. ศาลฎีกาพิพากษายืน.
เชิงอรรถ

↑  มานิตย์ จุมปา, 2551 : 428.
1 2  มานิตย์ จุมปา, 2551 : 441.
↑  "Usufruct", 2009 : Online.
↑  พระคัมภีร์ไบเบิล, ม.ป.ป. : ออนไลน์.
พันธสัญญาเดิม, เลวีนิติ, บทที่ 19, ข้อ 9 และข้อ 10.[ลิงก์เสีย]
↑  พระคัมภีร์ไบเบิล, ม.ป.ป. : ออนไลน์.
พันธสัญญาเดิม, เลวีนิติ, บทที่ 23, ข้อ 22. เก็บถาวร 2008-11-22 ที่ เวย์แบ็กแมชชีน
↑  มานิตย์ จุมปา, 2551 : 452.
↑  มานิตย์ จุมปา, 2551 : 443.
↑  มานิตย์ จุมปา, 2551 : 444.
1 2  มานิตย์ จุมปา, 2551 : 445.
1 2  มานิตย์ จุมปา, 2551 : 446.
↑  เสนีย์ ปราโมช, 2521 : 589.
↑  มานิตย์ จุมปา, 2551 : 449.
ดูเพิ่ม

การจดทะเบียนสิทธิเก็บกิน เก็บถาวร 2008-12-01 ที่ เวย์แบ็กแมชชีน - กรมที่ดิน กระทรวงมหาดไทย
วรชัย เหมะ

| วรชัย เหมะ |
| --- | --- |

สมาชิกสภาผู้แทนราษฎรจังหวัดสมุทรปราการ
ดำรงตำแหน่ง 3 กรกฎาคม พ.ศ. 2554 – 26 มกราคม พ.ศ. 2557
 
ข้อมูลส่วนบุคคล
เกิด: 12 มิถุนายน พ.ศ. 2497 (70 ปี) อำเภอหลังสวน จังหวัดชุมพร
พรรคการเมือง: เพื่อไทย

วรชัย เหมะ  (เกิด 12 มิถุนายน พ.ศ. 2497) ปัจจุบันดำรงตำแหน่งคณะที่ปรึกษาฝ่ายการเมืองของรองนายกรัฐมนตรี (ภูมิธรรม เวชยชัย) อดีตสมาชิกสภาผู้แทนราษฎรจังหวัดสมุทรปราการ สังกัดพรรคเพื่อไทย และแนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ประจำจังหวัดสมุทรปราการ
ประวัติ

วรชัย เกิดเมื่อวันที่ 12 มิถุนายน พ.ศ. 2497 เป็นบุตรนายหนาม นางเอิบ เหมะ มีพี่น้อง 4 คน พื้นเพดั้งเดิมเป็นชาวอำเภอหลังสวน จังหวัดชุมพร มีชื่อเล่นที่เรียกกันในหมู่เพื่อนฝูงว่า "เงาะ" แต่ได้มาปักหลักอาศัยอยู่ที่จังหวัดสมุทรปราการมานานกว่า 40 ปี ชีวิตครอบครัวสมรสและหย่า มีบุตร 2 คน
งานการเมือง

ในช่วงผลิกพันทางการเมืองไทยระหว่างเหตุการณ์ 14 ตุลาคม พ.ศ. 2516–เหตุการณ์ 6 ตุลาคม พ.ศ. 2519 วรชัยได้มีส่วนร่วมในการเมืองภาคประชาชน เหมือนเช่นคนหนุ่มสาวหรือนิสิตนักศึกษาในสมัยนั้น โดยรู้จักและมักคุ้นกับสมาชิกพรรคชนชั้นกรรมาชีพ ซึ่งเป็นกลุ่มคนที่มีแนวความคิดฝักใฝ่ลัทธิคอมมิวนิสต์และสังคมนิยม แต่ต่อมาได้เกิดความขัดแย้งกันในแนวความคิด โดยนายวรชัยไม่เห็นด้วยกับการนำเอาสังคมชนบทมาล้อมสังคมเมือง หรือที่เรียกกันว่า "ป่าล้อมเมือง" จึงถูกขับออกจากพรรค
ต่อมาได้เป็นพนักงานรักษาความปลอดภัย (รปภ.) ประจำห้างสรรพสินค้าอิมพีเรียลเวิลด์ สาขาสำโรง ของสงคราม กิจเลิศไพโรจน์ ซึ่งเป็นนักการเมืองในสังกัดทักษิณ ชินวัตร และนายทุนคนสำคัญที่สนับสนุนการเคลื่อนไหวของกลุ่มคนเสื้อแดง หลังเหตุการณ์รัฐประหาร 19 กันยายน พ.ศ. 2549 จึงทำให้วรชัยได้กลายมาเป็นสมาชิกคนหนึ่งของกลุ่มคนเสื้อแดง ประจำจังหวัดสมุทรปราการ และเป็นผู้นำเอากลุ่มคนเสื้อแดงจังหวัดสมุทรปราการ ในนาม "กลุ่มคนรักทักษิณปากน้ำ" เข้าร่วมการชุมนุมที่ท้องสนามหลวง ในปี พ.ศ. 2552 จึงทำให้ได้รู้จักกับแกนนำคนเสื้อแดงหลายคน เช่น จตุพร พรหมพันธุ์, ณัฐวุฒิ ไสยเกื้อ, วีระ มุสิกพงศ์, ก่อแก้ว พิกุลทอง, เหวง โตจิราการ และธิดา ถาวรเศรษฐ์ และกลายมาเป็นหนึ่งในแนวร่วมคนสำคัญในที่สุด
ในวันที่ 31 สิงหาคม พ.ศ. 2553 สส. สมุทรปราการ ซึ่งสังกัดพรรคเพื่อไทย 2 คน คือ กรุง ศรีวิไล และจิรพันธ์ ลิ้มสกุลศิริรัตน์ ได้แถลงย้ายไปร่วมงานกับพรรคภูมิใจไทย อย่างเป็นทางการ  ในวันเดียวกับที่พรรคเพื่อไทยจึงมีการแถลงเปิดตัวว่าที่ผู้สมัคร สส. ของพรรคแทนทันที คือวรชัย และสลิลทิพย์ สุขวัฒน์
ต่อมาเมื่อมีการยุบสภาเลือกตั้งใหม่ พ.ศ. 2554 วรชัยลงสมัครในนามพรรคเพื่อไทย สามารถเอาชนะจิรพันธ์ ลิ้มสกุลศิริรัตน์ จากพรรคภูมิใจไทย และได้เป็นเป็น สส. สมัยแรก วรชัยเป็น 1 ใน 8 สส. ที่ถูกยื่นถอดถอนความผิดตาม พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริตแห่งชาติ (ป.ป.ช.) มาตรา 62
ในกลางปี พ.ศ. 2556 วรชัย ได้นำเสนอพระราชบัญญัตินิรโทษกรรม หรือพระราชบัญญัติปรองดองแห่งชาติ ที่มีเนื้อหานิรโทษกรรมทุกกลุ่มการเมืองในเหตุความวุ่นวายทางการเมืองก่อนหน้านั้นโดยครอบคลุมตั้งแต่ปี พ.ศ. 2549 เป็นต้นมา ซึ่งเรื่องนี้ได้ก่อให้เกิดความวุ่นวายในรัฐสภาระหว่างการประชุมพิจารณา และกลายมาเป็นการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) รวมถึงแนวร่วมกลุ่มอื่น ๆ ในที่สุด โดยเริ่มต้นที่บริเวณสถานีรถไฟสามเสน
เขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
ในวันที่ 12 พฤษภาคม พ.ศ. 2559 พลตำรวจเอก ศรีวราห์ รังสิพราหมณกุล รองผู้บัญชาการตำรวจแห่งชาติ ได้แจ้งข้อหานายวรชัย ในข้อหามีเครื่องกระสุนปืนไว้ในความครอบครองโดยไม่ได้รับอนุญาต พร้อมกับประชา ประสพดี ซึ่งเป็น สส.สมุทรปราการ พรรคเพื่อไทย เช่นเดียวกัน
งานการเมือง > สมาชิกสภาผู้แทนราษฎร

วรชัย เหมะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรปราการ สังกัดพรรคเพื่อไทย
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

นายวรชัย เหมะ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายวรชัย เหมะ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายวรชัย เหมะ), ศูนย์ข้อมูลนักการเมือง
ตั้งทีมตัวตึง
สภาทอล์ค

| สภาทอล์ค |
| --- | --- |
เป็นที่รู้จักกันในชื่อ: สภาโจ๊ก
ประเภท: ปกิณกะทอล์กโชว์
เเรงบันดาลใจจาก: การประชุมรัฐสภาไทย
พิธีกร: พิษณุ สกุลโรมวิลาส
แสดงนำ: ดูในบทความ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
การผลิต
ผู้อำนวยการผลิต: พิษณุ สกุลโรมวิลาส อนุพงษ์ มาคำ
ผู้อำนวยการสร้าง: กัญญารัตน์ อึ่งสกุล
สถานที่ถ่ายทำ: พีซทีวี (Ep.1–8) มนตรีสตูดิโอ (Ep.9–44) ห้องประชุมบุษกรภิรมย์ เทศบาลเมืองบางกะดี (Ep.45–56) ห้องประชุมแคแสด อาคารกรมหลวงนราธิวาสราชนครินทร์ สถาบันเทคโนโลยีพระจอมเกล้าเจ้าคุณทหารลาดกระบัง (Ep.57–ปัจจุบัน)
ผู้กำกับภาพ: Praram4 production
ผู้ลำดับภาพ: Mochi House & Bell
กล้อง: หลายกล้อง
ความยาวตอน: 50–60 นาที
บริษัทผู้ผลิต: บริษัท สยามเทเลวิชั่นกรีน จำกัด บริษัท คนไท สตูดิโอ จำกัด บริษัท สภาทอล์ค จำกัด
ออกอากาศ
เครือข่าย: ไอทีวี/ทีไอทีวี
ออกอากาศ: 2 กรกฎาคม 2545 (2545-07-02) – 9 มกราคม 2551 (2551-01-09)
เครือข่าย: เอ็นบีที
ออกอากาศ: 12 เมษายน 2551 (2551-04-12) – 27 ธันวาคม 2557 (2557-12-27)
เครือข่าย: ไทยไทแชนแนล
ออกอากาศ: 1 ตุลาคม 2566 (2566-10-01) – 26 พฤศจิกายน 2566 (2566-11-26)
เครือข่าย: ไทยรัฐทีวี
ออกอากาศ: 3 ธันวาคม 2566 (2566-12-03) – ปัจจุบัน
สภาทอล์ค (เดิมชื่อรายการ สภาโจ๊ก) เป็นรายการโทรทัศน์ไทยประเภทปกิณกะทอล์กโชว์ที่ล้อเลียนการประชุมของรัฐสภาไทย ผ่านการนำนักพูดและบุคคลที่หน้าตาคล้ายนักการเมืองชาวไทยมาเปิดสภาอภิปรายกันด้วยสาระบันเทิงและการเสียดสีสังคมตามบทบาทสมมติ โดยมีพิษณุ สกุลโรมวิลาส เป็นประธานสภา ปัจจุบันออกอากาศทุกวันเสาร์ เวลา 12.45 น. - 13.45 น. ทางไทยรัฐทีวี
ประวัติ

สภาทอล์คออกอากาศครั้งแรกในชื่อ สภาโจ๊ก เมื่อประมาณปี พ.ศ. 2545 ทางสถานีโทรทัศน์ไอทีวี และสถานีโทรทัศน์ทีไอทีวี มีพิษณุ สกุลโรมวิลาส เป็นประธานสภาโจ๊ก มี รัฐบวม, รัฐมนโท และ ฝ่ายแค้น เป็นหลัก เขียนบทและควบคุมการผลิตโดย ภูมเบศ บุญโยประการ ต่อมาตั้งแต่วันที่ 12 เมษายน พ.ศ. 2551 ได้ย้ายมาออกอากาศทางสถานีวิทยุโทรทัศน์แห่งประเทศไทย ทุกวันเสาร์ เวลา 22.10-23.00 น. โดยใช้ชื่อว่า สภาสมานฉันท์ ต่อมาในปี พ.ศ. 2552 ได้ปรับรายการให้มีรูปแบบเป็น สภาคลายเครียด เพื่อให้ผู้ชมรายการได้มีความผ่อนคลายความเครียดจากสถานการณ์ทางการเมือง ก่อนจะกลับไปใช้ชื่อ สภาโจ๊ก อีกครั้ง และยุติการออกอากาศเมื่อวันที่ 27 ธันวาคม พ.ศ. 2557
รายการนี้เคยกลับมาฉายอีกครั้งตั้งแต่เทปแรกจนถึงเทปล่าสุด ออกอากาศทุกวันจันทร์ - ศุกร์ เวลา 23.00 น. (อาจมีการเปลี่ยนเวลาการออกอากาศ) ทางช่อง สาระแน แชนแนล
ต่อมาในปี พ.ศ. 2566 สภาโจ๊กได้กลับมาออกอากาศอีกครั้งในชื่อ สภาทอล์ค โดยมีการปรับเปลี่ยนบทบาทเล็กน้อย เช่น รัฐแบน, รัฐมนเทียม และ ฝ่ายค้อน เป็นต้น ออกอากาศทุกวันอาทิตย์ เวลา 19.00-20.00 น. ทางช่องไทยไทแชนแนล ออกอากาศครั้งแรกเมื่อวันที่ 1 ตุลาคม จากนั้นได้ย้ายช่องทางออกอากาศอีกครั้งเป็นช่องไทยรัฐทีวี ออกอากาศทุกวันอาทิตย์ เวลา 23.00-24.00 น. ออกอากาศครั้งแรกเมื่อวันที่ 3 ธันวาคม และเปลี่ยนเวลาอีก 2 ครั้งในปี พ.ศ. 2567 เป็นทุกวันเสาร์ เวลา 14.00-15.00 น. ตั้งแต่ 6 มกราคม และเวลา 12.45-13.45 น. ตั้งแต่ 2 มีนาคม จนถึงปัจจุบัน
ระยะเวลาในการออกอากาศ

| สถานีโทรทัศน์ | ชื่อรายการ | วัน | เวลา | ปีที่ออกอากาศ |
| --- | --- | --- | --- | --- |
| ไอทีวี, ทีไอทีวี | สภาโจ๊ก | อังคาร | 23.30 น. - 24.30 น. | 2 กรกฎาคม พ.ศ. 2545 - 25 มีนาคม พ.ศ. 2546 |
| ไอทีวี, ทีไอทีวี | สภาโจ๊ก | พุธ | 23.00 น. - 24.00 น. | 2 เมษายน พ.ศ. 2546 - 9 มกราคม พ.ศ. 2551 |
| เอ็นบีที | สภาสมานฉันท์ | เสาร์ | 23.00 น. - 24.00 น. | 12 เมษายน พ.ศ. 2551 - 12 เมษายน พ.ศ. 2553 |
| เอ็นบีที | สภาคลายเครียด | เสาร์ | 23.00 น. - 24.00 น. | 12 เมษายน พ.ศ. 2551 - 12 เมษายน พ.ศ. 2553 |
| เอ็นบีที | สภาโจ๊ก | เสาร์ | 23.30 น. - 24.20 น. | 19 เมษายน พ.ศ. 2553 - 24 กันยายน พ.ศ. 2554 |
| เอ็นบีที | สภาโจ๊ก | เสาร์ | 22.10 น. - 23.00 น. | 1 ตุลาคม พ.ศ. 2554 - 27 ธันวาคม พ.ศ. 2557 |
| ไทยไทแชนแนล | สภาทอล์ค | อาทิตย์ | 19.00 น. - 20.00 น. | 1 ตุลาคม - 26 พฤศจิกายน พ.ศ. 2566 |
| ไทยรัฐทีวี | สภาทอล์ค | อาทิตย์ | 23.00 น. - 24.00 น. | 3 - 24 ธันวาคม พ.ศ. 2566 |
| ไทยรัฐทีวี | สภาทอล์ค | เสาร์ | 14.00 น. - 15.00 น. | 6 มกราคม - 24 กุมภาพันธ์ พ.ศ. 2567 |
| ไทยรัฐทีวี | สภาทอล์ค | เสาร์ | 12.45 น. - 13.45 น. | 2 มีนาคม พ.ศ. 2567 - ปัจจุบัน |
นักแสดง > สภาทอล์ค

ในส่วนนักแสดงตัวจริงและแขกรับเชิญอยู่ในส่วน รายชื่อตอน
นักแสดง > สภาทอล์ค > นักแสดงปกติ

| นักแสดง | ตำแหน่ง | ตอนแรกที่ ปรากฏตัว | หมายเหตุ |
| --- | --- | --- | --- |
| พิษณุ สกุลโรมวิลาส | ประธานสภาทอล์ค | Ep.1 |  |
| ดร. พนม ปีย์เจริญ | รองนายกรัฐมนเทียม | Ep.1 |  |
| สมภาคย์ ชูโชติ | รัฐมนเทียมว่าการกระทรวงวัฒนธรรม | Ep.1 |  |
| เชิดพงศ์ ดาราษฎร์ (เอก TikTok Talk) | รัฐมนเทียมว่าการกระทรวงการท่องเที่ยวและกีฬา | Ep.1 |  |
| ณภัทร ชุ่มจิตตรี (คิง ก่อนบ่าย) | รัฐมนเทียมว่าการกระทรวงพาณิชย์ | Ep.41 |  |
| สมพงษ์ ไกรธีรางกูร (โอเลี้ยง เชิญยิ้ม) | ที่ปรึกษาคณะรัฐมนเทียม | Ep.1 |  |
| เสน่ห์ ศรีสุวรรณ | ผู้นำฝ่ายค้อน | Ep.1 |  |
| สมชาย หนองฮี | สมาชิกฝ่ายค้อน | Ep.1 |  |
| สุพัฒชัย วริสาร​ (เ​หยิน​ สกอร์​เปี้ยน)​ | สมาชิกฝ่ายค้อน | Ep.1 | เดิมเป็น "สมาชิกพรรครัฐแบน" ตั้งแต่ Ep.49 ถูกปรับเป็น "สมาชิกพรรคฝ่ายค้อน" |
| สุนิสา สุขสกุล (มายด์เมโลดี้) | สมาชิกฝ่ายค้อน | Ep.17 | นักแสดงล้อเลียนคนดังหลายบทบาท |
| วสุ เรืองจิรสุข (โค้ชโรเจอร์) | สมาชิกฝ่ายค้อน | Ep.57 |  |
| ชวลิต จิตภักดี | สมาชิกฝ่ายค้อน | Ep.68 |  |
| พัชริดา พลายแก้ว | เลขานุการสภา | Ep.1 |  |
| สุภัค ริรัตนพงษ์ | เลขานุการสภา | Ep.45 |  |
นักแสดง > สภาทอล์ค > นักแสดงปกติ > สมาชิกสภาปกติ

ศิริศักดิ์ ณ ระนอง
พิชญ์สินี ศรีวรรณ
พัชรพร ศรีวรรณ
ปัญณิกา สัตตัญญู
รัตนาภรณ์ มีโสสลาม
นปภา ดวงโพธิ์ศรี
นักแสดง > สภาทอล์ค > นักแสดงหน้าเหมือน

| นักแสดง | บทบาท | ตำแหน่ง | เลียนแบบ | ตอนแรกที่ ปรากฏตัว | หมายเหตุ |
| --- | --- | --- | --- | --- | --- |
| วรานิดา สุประการ (อิ๊งค์) | อิ๊งอุ๊ง (อิ๊งอุ๊ง แพเมืองกาญจน์) | นายกรัฐมนเทียม | แพทองธาร ชินวัตร | Ep.13 | เดิมเป็น "สมาชิกพรรครัฐแบน" ตั้งแต่ Ep.49 ได้รับการเลื่อนตำแหน่งเป็น "นายกรัฐมนเทียม" |
| นที แก้วไทรดวง | อนุเทียม (อนุเทียม เกิดมานานแล้วคุณ) | รัฐมนเทียมว่าการกระทรวงมหาดไทย | อนุทิน ชาญวีรกูล | Ep.1 |  |
| โชคประจักษ์ บุญทาบทอง | ชาเทียม | รัฐมนเทียมช่วยว่าการกระทรวงมหาดไทย | ชาดา ไทยเศรษฐ์ | Ep.1 |  |
| ธเนศ โสมดำ | เนวินเทียม (เนวิน ชอบใกล้ชิด) | สมาชิกพรรครัฐแบน | เนวิน ชิดชอบ | Ep.1 | ชื่อตำแหน่งในการแนะนำตัวคือ "ประธานสโมสรบุรีรัมย์ ยูไนเต็ด" |
| ไชยณรงค์ ล้อทนงศักดิ์ | ลุงป้อมเทียม | สมาชิกพรรคฝ่ายค้อน | พลเอก ประวิตร วงษ์สุวรรณ | Ep.1 | เดิมเป็น "สมาชิกพรรครัฐแบน" ตั้งแต่ Ep.49 ถูกปรับเป็น "สมาชิกพรรคฝ่ายค้อน" |
| ร้อยตรี อนุชิต สินสมุทร | ชูวับ | สมาชิกพรรคฝ่ายค้อน | ชูวิทย์ กมลวิศิษฎ์ | Ep.1 |  |
| จิรายุส ยวดยิ่ง (บีม) | ธนาเทียม (ธนาเทียม จึงรุ่งเรืองเกิบ) | สมาชิกพรรคฝ่ายค้อน (พรรคประชาพร้อมชน) | ธนาธร จึงรุ่งเรืองกิจ | Ep.1 | เดิมใช้ชื่อพรรคว่า "พรรคก้าวสั้น" (เลียนแบบพรรคก้าวไกล) ตั้งแต่ Ep.49 ใช้ชื่อ "พรรคประชาพร้อมชน"  (เลียนแบบพรรคประชาชน) |
| จักรพันธ์ ผิวงาม (ก๊อต) | พิเทียม | สมาชิกพรรคฝ่ายค้อน (พรรคประชาพร้อมชน) | พิธา ลิ้มเจริญรัตน์ | Ep.1 | เดิมใช้ชื่อพรรคว่า "พรรคก้าวสั้น" (เลียนแบบพรรคก้าวไกล) ตั้งแต่ Ep.49 ใช้ชื่อ "พรรคประชาพร้อมชน"  (เลียนแบบพรรคประชาชน) |
| โปรดปราณ จันทารักษ์ (พลอยอลิซ) | ช่อเทียม (ช่อเทียม พรรณิเกรียน) | สมาชิกพรรคฝ่ายค้อน (พรรคประชาพร้อมชน) | พรรณิการ์ วานิช | Ep.1 | เดิมใช้ชื่อพรรคว่า "พรรคก้าวสั้น" (เลียนแบบพรรคก้าวไกล) ตั้งแต่ Ep.49 ใช้ชื่อ "พรรคประชาพร้อมชน"  (เลียนแบบพรรคประชาชน) |
| ธงชัยชนะ กันธิรา (โอเว่น) | รังสิมันต์เทียม | สมาชิกพรรคฝ่ายค้อน (พรรคประชาพร้อมชน) | รังสิมันต์ โรม | Ep.1 | เดิมใช้ชื่อพรรคว่า "พรรคก้าวสั้น" (เลียนแบบพรรคก้าวไกล) ตั้งแต่ Ep.49 ใช้ชื่อ "พรรคประชาพร้อมชน"  (เลียนแบบพรรคประชาชน) |
นักแสดง > นักแสดงในอดีต > สภาทอล์ค

| นักแสดง | บทบาท | ตำแหน่ง | เลียนแบบ | ตอนที่ปรากฏตัว> ตอนแรก | ตอนที่ปรากฏตัว> ตอนสุดท้าย | หมายเหตุ |
| --- | --- | --- | --- | --- | --- | --- |
| พะเยาว์ นิ่มมา (เยาว์ สกอร์เปี้ยน) | ลุง​ตู่​เทียม | สมาชิกพรรครัฐแบน | พลเอก ประยุทธ์ จันทร์โอชา | Ep.1 |  |  |
| ว่าที่ เรือตรี ปกรณ์ รื่นรมย์ | วิโรจน์​เทียม (วิโรจน์ ใครจะมาอย่าพึ่งหลอน) | สมาชิกพรรคฝ่ายค้อน (พรรคก้าวสั้น) | วิโรจน์ ลักขณาอดิศร | Ep.1 |  |  |
| วสันต์ พงศ์สุประดิษฐ์ | — | สมาชิกพรรคฝ่ายค้อน | — | Ep.1 |  | ปัจจุบันเสียชีวิตแล้ว |
| ภาสุ คนเพียร (ดร.ตู่) | — | รัฐมนเทียมว่าการกระทรวงมูเตลูเพื่อความมั่งคั่ง | — |  |  |  |
| ฐิตินาถ ไวศยารัทธ์ | — | เลขานุการสภา | — | Ep.17 |  |  |
| บัญญัติ สุวรรณแว่นทอง |  | สมาชิกฝ่ายค้อน |  | Ep.17 |  |  |
| ยุทธพิชัย ชาญเลขา |  |  |  | Ep.25 | Ep.28 |  |
| ประมาณ เลืองวัฒนะวณิช |  | สมาชิกฝ่ายค้อน |  | Ep.37 | Ep.44 |  |
| กฤษดา สุดสงวน | พี่เบิร์ดเทียม | สมาชิกสภา | ธงไชย แมคอินไตย์ | Ep.53 | Ep.57 |  |
นักแสดง > นักแสดงในอดีต > สภาโจ๊ก

| นักแสดง | เลียนแบบ | หมายเหตุ |
| --- | --- | --- |
| พิษณุ สกุลโรมวิลาส (ประธานสภาโจ๊ก) | ยงยุทธ ติยะไพรัช |  |
| ชาติชาย พันธุ์เจริญ | ร้อยตำรวจเอก เฉลิม อยู่บำรุง |  |
| ชยุต นิตินันท์ | ร้อยตำรวจเอก เฉลิม อยู่บำรุง |  |
| กีรวุฒิ กิติยาดิศัย | ทักษิณ ชินวัตร |  |
| สุวิจักข์  อังกุรวานิช | ทักษิณ ชินวัตร | นักแสดงคนที่ 2, ปัจจุบันเสียชีวิตแล้ว |
| สมชาย หนองฮี | สมพงษ์ อมรวิวัฒน์ | เลียนแบบเฉพาะเสียง |
| ว่าที่ พันตรี จำเริญ จันทร์เพ็ญ | จตุพร พรหมพันธุ์ |  |
| สมัย ธรรมศักดิ์ | กรณ์ จาติกวณิช |  |
| วิเชียร การบรรจง | บัญญัติ บรรทัดฐาน |  |
| อัครเดช ร้องแก้ว | สาทิตย์ วงศ์หนองเตย |  |
| กมล เจริญเศรษฐี | จุรินทร์ ลักษณวิศิษฎ์ |  |
| ณัฐวุฒิ ใสยเกื้อ | ไตรรงค์ สุวรรณคีรี | เลียนแบบเฉพาะเสียง |
| ชิงไชย แหล้ย้ง | ไตรรงค์ สุวรรณคีรี |  |
| พงษ์เทพ อุดมรุ่ง | สุวัจน์ ลิปตพัลลภ |  |
| พงษ์ศักดิ์  ตั้งกิจเจริญไพศาล | มิ่งขวัญ แสงสุวรรณ |  |
| สมบัติ ฉิมสา | อภิสิทธิ์ เวชชาชีวะ | ถูกถอดออกเนื่องจากการเมือง |
| สนธิ  รวงผึ้งทอง | อภิสิทธิ์ เวชชาชีวะ |  |
| ยงยุทธ ผาสุข | พร้อมพงษ์ นพฤทธิ์ |  |
| ธเนศ โสมดำ | เนวิน  ชิดชอบ |  |
| สามารถ แสงเสงี่ยม | สุเทพ เทือกสุบรรณ | ปัจจุบันเสียชีวิตแล้ว |
| ภีระเดช ขุนภักดี | สุเทพ เทือกสุบรรณ | นักแสดงคนที่ 2 |
| ใจทิพย์ หล่อวีระธรรม | ยิ่งลักษณ์ ชินวัตร |  |
| เบียว ชัยมาตร์ | ณัฐวุฒิ ไสยเกื้อ |  |
| เบญจ โคสุกฤษณ์ | ชูวิทย์ กมลวิศิษฎ์ |  |
| พะเยาว์ ตังสุรัตน์ | วีระกานต์ มุสิกพงศ์ |  |
| ยงยุทธ อิ่มอุไร | สุชาติ ธาดาธำรงเวช |  |
| สมพงษ์ ราชมณี | จ่าสิบตรี ประสิทธิ์ ไชยศีรษะ |  |
| ชาติชาย จินดา | พล.อ.ชวลิต ยงใจยุทธ | ปัจจุบันเสียชีวิตแล้ว |
| ประสาน ศิริวรรณกิจ | ชวน หลีกภัย |  |
| วรรณวิไล ฤกษ์อัตการ | ระเบียบรัตน์ พงษ์พานิช |  |
| ทรงศักดิ์ วงศ์ทรงศักดิ์ | จักรภพ เพ็ญแข |  |
| บุญศรี สีกอง | สมัคร สุนทรเวช |  |
| วาสนา ชื่นศรีวิโรจน์ | สุดารัตน์ เกยุราพันธุ์ |  |
อุเทย ซุนนินคำ: 
รัชเขต วีสเพ็ญ: 
ถาวร โชติชื่น: 
ชวลิต จิตภักดี: 
โกศล ขาวสะอาด: 
อุเทน ขุ่นหิรัญ: 
อุสมาน ลูกหยี: 
| สุภาวดี เพชรชาติ |  | ปัจจุบันเสียชีวิตแล้ว |